Valborg Stoud Platou

Se også hennes tante, poeten og sjefsbibliotekaren Valborg Platou
Valborg Stoud Platou (født 15. oktober 1881 i Bergen, død 11. november 1960) var en norsk dommer.

Etter examen artium 1900 ved Aars og Voss' skole i Kristiania, ble hun i 1906 den åttende norske kvinne som tok cand.jur., hvorpå hun jobbet ett år ved sorenskriveren i Søndre Østerdalen fogderi.  Fra 1911 var hun overrettssakfører i hovedstaden Kristiania, men kun noen måneder ettersom hun i 1912 ble sekretær i Arbeidsdepartementet og ble til 1926.  Dog hadde hun i 1923 vært fire måneder som rettsskriver (kontorsjef) i lagmannsretten og i 1924 vært tre måneder tilbake som konstituert og edsvoren fullmektig i nevnte Søndre Østerdalen fogderi, der hun jo hadde vært femten år tidligere. Valborg meldte i 1926 overgang til Oslo overrett, der hun tok seg av klagesaker fra underretten. Den ble naturlig nok avskaffet i 1936, men hun hadde i 1927 gått over til Oslo byrett, der hun var ekstraordinær dommer i 1932 og i 1936 fikk fast jobb. Med dette var hun en av de første kvinner i Norge som fikk jobb som dommer. Hun jobbet helt til 1947 da hun ble pensjonist.

Hennes foreldre var jurist Carl Ludvig Stoud Platou (1841–1898) og Mette Marie Grüner Christiansen (1846-1927).  Broren Carl Nicolai Stoud Platou (1885–1956) ble fylkesmann i Oslo og Akershus. Hun døde i 1960 ugift. —''Se forøvrig Platou for mer om farsslekta

Referanser 

Norske dommere
Personer fra Bergen kommune
Fødsler i 1881
Dødsfall i 1960